23/12/2014 | Administración LocalMunicipal
Oleiros
Urbanismo
Notificación da resolución n.º 4555/14 a Mandala Plaza, S. L. por expte. de aperturas n.º 2663/13

ANUNCIO Non sendo posible practicar a notificación a MANDALA PLAZA, S. L. por descoñecer o lugar a efectos da mesma, en base ao art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese á publicación íntegra da notificación da resolución núm.4555/2014, do 14 de novembro, dictada no expediente de aperturas 2663/13 (obra menor 2662/14): “Na Casa Consistorial de Oleiros, a catorce de novembro de dous mil catorce, a primeira tenente de alcalde, D.ª M.ª JOSE VARELA NEIRA, Delegada de Obras Particulares e Medio Ambiente, Área de Urbanismo, ao abeiro das delegacións conferidas polo Decreto 560/2012, do 10 de febreiro, dicta a seguinte resolución: VISTO o estado no que se atopan os expedientes de obra menor 2662/13 e de actividades 2663/13, tramitados a instancia de MANDALA PLAZA, S. L., para a desenvolver a actividade de cafetaría no local sito na Avda. Concepción Areal, n.º 10 - LIÁNS e para acondicionamento do local para a actividade. Previa tramitación dos correspondentes procedementos e de conformidade co artigo 196.2 da Lei 9/2002, do 30 de decembro, de ordenación urbanística e protección do medio rural de Galicia, pola resolución n.º 3751/13, de data 05.09.2013, concedéronse as licenzas de obras e instalación da actividade, fixándose un prazo de execución de 12 meses; constando a notificación da referida resolución coa data de 13.09.2014. Transcorrido o referido prazo sen que se solicitara a correspondente inspección de dotación de medidas correctoras e funcionamento das mesmas, para o desenvolvemento da actividade, realizouse inspección coa data de 15.10.2014, resultando da mesma que non se realizara ningunha obra no local, tendo transcorrido sobradamente os prazo de inicio e execución establecidos. CONSIDERANDO os artigos 197.1 da Lei 9/2002, do 30 de decembro, de ordenación urbanística e protección do medio rural de Galicia (LOUGA), 18 do Regulamento de disciplina urbanística (Decreto 28/99, do 21 de xaneiro), e 31 do vixente Plan xeral de ordenación municipal, o transcurso dos prazos para o inicio e o remate das obras, conleva a declaración de caducidade da licenza. Unha vez acordada a declaración de caducidade, para a execución das obras terase que solicitar nova licenza e axustada á ordenación urbanística en vigor. A realización das obras vai relacionada coa instalación e funcionamento da actividade, xa que sin as obras de adecuación non se pode realizar a actividade. A actual regulación das prórrogas no citado artigo 197 LOUGA, tras a modificación pola disposición adicional décimo sexta da Lei 8/12 de vivenda de Galicia, permite a solicitude e outorgamento de máis dunha prórroga para inicio ou remate, se ben sempre que se solicite dentro do prazo que se pretende ampliar e non teña mudado a ordenación urbanística de aplicación. No caso que nos ocupa, non cabe solicitude de prórroga para inicio das obras ao ter transcorrido o prazo fixado. O artigo 197.3 LOUGA, establece que a administración municipal declarará caducidade da licenza, previo trámite de audiencia ao interesado. VEÑO EN RESOLVER: 1.º.–Conceder a MANDALA PLAZA, S. L. TRÁMITE DE AUDIENCIA polo prazo de 10 DÍAS, a contar a partir do día seguinte ao da práctica da notificación, previo á declaración de caducidade da licenza de obras, outorgada no expediente de obra menor 2662/13 e de instalación outorgada no expediente de aperturas 2663/13 pola n.º resolución 3751/13, de data 05.09.2013, por transcorrir o prazo fixado na referida resolución para a execución de ditas obras, e nin sequera iniciarse a súa execución.” O que se publica a efectos da súa oportuna notificación. En Oleiros, a 1 de decembro de 2014. O ALCALDE-PRESIDENTE D. ÁNGEL GARCÍA SEOANE